วินัย ภัททิยกุล

**วินัย ภัททิยกุล**  (เกิด 5 กุมภาพันธ์ พ.ศ. 2491)  เป็นทหารบกชาวไทย ปัจจุบันดำรงตำแหน่งประธานกรรมการบริษัท ไทยประกันชีวิต จำกัด (มหาชน) และประธานกรรมการ บริษัท สบายดี แอร์เวย์ส จำกัด อดีตปลัดกระทรวงกลาโหม อดีตเลขาธิการสภาความมั่นคงแห่งชาติ อดีตเลขาธิการคณะมนตรีความมั่นคงแห่งชาติ อดีตราชองครักษ์พิเศษ เป็นหนึ่งในผู้ดูแลการแก้ไขปัญหาความไม่สงบในชายแดนภาคใต้ของประเทศไทย

## ประวัติ
วินัย เกิดเมื่อ 5 กุมภาพันธ์ พ.ศ. 2491 มีชื่อเล่นว่า "ตุ่น" ซึ่งสื่อมวลชนนิยมเรียกว่า "บิ๊กตุ่น" ด้านครอบครัวสมรสกับนางศศิณี ภัททิยกุล (สกุลเดิม: ชลออยู่) มีศักดิ์เป็นหลานพลเรือเอก สงัด ชลออยู่ อดีตผู้บัญชาการทหารเรือ และหัวหน้าคณะปฏิรูปการปกครองแผ่นดิน มีบุตรและธิดา 3 คน คือ สกลธี ภัททิยกุล, พันตรี สุธีพัฒน์ ภัททิยกุล และนางสาวภัสวดี ภัททิยกุล

สำเร็จการศึกษาจากโรงเรียนเซนต์คาเบรียล โรงเรียนเตรียมทหาร รุ่น 6 (ตท.6-ร่วมรุ่นกับพลเอก สนธิ บุญยรัตกลิน, พลเรือเอก สถิรพันธุ์ เกยานนท์, พลอากาศเอก ชลิต พุกผาสุข, พลเอก บุญสร้าง เนียมประดิษฐ์) โรงเรียนนายร้อยพระจุลจอมเกล้า รุ่น พ.ศ. 2508 หรือจปร.17 และวิทยาลัยป้องกันราชอาณาจักร

## ชีวิตราชการและการเมือง
รับราชการอยู่ในกองบัญชาการทหารสูงสุด สังกัดกรมข่าวทหาร ได้รับพระราชทานยศพลตรี เมื่อเดือนตุลาคม พ.ศ. 2535 เป็นรองผู้บัญชาการศูนย์รักษาความปลอดภัยแห่งชาติ เมื่อ พ.ศ. 2538 เป็นรองเจ้ากรมข่าวทหาร เมื่อ พ.ศ. 2539 และรับพระราชทานยศพลโท ตำแหน่งเจ้ากรมข่าวทหาร เมื่อ พ.ศ. 2540 และ พ.ศ. 2544 ดำรงตำแหน่งผู้บัญชาการกองกำลังรักษาสันติภาพของสหประชาชาติในติมอร์ตะวันออก

วินัย ได้รับพระราชทานยศพลเอก ในตำแหน่งที่ปรึกษาพิเศษ กองบัญชาการทหารสูงสุด เมื่อ พ.ศ. 2545 ก่อนจะย้ายไปดำรงตำแหน่งเลขาธิการสภาความมั่นคงแห่งชาติ ในรัฐบาลทักษิณ ชินวัตร

โดยก่อนหน้านั้น วินัย ถือได้ว่าเป็นนายทหารที่ใกล้ชนิดสนิทสนมกับพลเอก อาทิตย์ กำลังเอก ในขณะที่ดำรงตำแหน่งผู้บัญชาการทหารบก ด้วยการเป็นผู้ใต้บังคับบัญชามาก่อน และเคยถูกควบคุมตัวในการรัฐประหารเมื่อวันที่ 23 กุมภาพันธ์ พ.ศ. 2534 โดยคณะรักษาความสงบเรียบร้อยแห่งชาติ ที่ท่าอากาศยานกองบิน 6 ของกองทัพอากาศ พร้อม พลเอก ชาติชาย ชุณหะวัณ, พลเอก อาทิตย์ กำลังเอก และพิทักษ์ อินทรวิทยนันท์

และวินัย ยังสนิทสนมกับพลเอก สนธิ บุณยรัตกลิน มาก ในฐานะที่เป็นเพื่อนร่วมรุ่น ถึงขนาดรับประทานอาหารร่วมกันและนอนเตียงเดียวกันมาก่อน ในการรัฐประหารเมื่อวันที่ 19 กันยายน พ.ศ. 2549 วินัย เป็นนายทหารระดับสูงคนแรกที่สนธิชักชวนมาร่วมการรัฐประหารด้วย โดยวินัยเป็นผู้ที่ตั้งชื่อคณะรัฐประหารครั้งนี้เองว่า "คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข" โดยมีเจตนาจะให้รำลึกถึง คณะปฏิรูปการปกครองแผ่นดิน ของ พลเรือเอก สงัด ชลออยู่ ที่เป็นญาติผู้ใหญ่ของภริยา ที่มีบทบาทในการรัฐประหารเมื่อวันที่ 6 ตุลาคม พ.ศ. 2519 และ20 ตุลาคม พ.ศ. 2520 หลังจากนั้นบทบาทของวินัย เป็นไปในลักษณะของที่ปรึกษาของคณะ คปค. และ คมช. และยังได้รับแต่งตั้งให้เป็นเลขาธิการ คมช.และได้รับโปรดเกล้าฯให้ดำรงตำแหน่งปลัดกระทรวงกลาโหม จนได้รับฉายาว่า *"ขงเบ้ง คมช."* อีกทั้งเมื่อหลังจากที่สนธิ เกษียณอายุราชการในตำแหน่งผู้บัญชาการทหารบก มีข่าวว่าสนธิ แต่งตั้งวินัย ให้ดำรงตำแหน่งผู้บัญชาการทหารบก

วินัย ได้รับแต่งตั้งพระราชทานยศ พลเรือเอก พลอากาศเอก และแต่งตั้งเป็นนายทหารพิเศษ ประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์ โรงเรียนนายเรืออากาศ กองบัญชาการฝึกศึกษาทหารอากาศ ในปี พ.ศ. 2549

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

* :
** พ.ศ. 2552 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)

## อ้างอิง

หมวดหมู่:ทหารบกชาวไทย
หมวดหมู่:ปลัดกระทรวงกลาโหมไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:เลขาธิการสภาความมั่นคงแห่งชาติ
หมวดหมู่:ผู้ได้รับรางวัลเกียรติยศจักรดาว